《宣府中元夜即事》
明代·计东

边月新秋夜，哀音四面齐。战场多旧鬼，野祭有遗黎。

柝乱愁人听，风惊倦鸟栖。遥遥天汉上，河鼓渐垂西。

作者简介：（1625—1676）明末清初江南吴江人，字甫草，号改亭。明诸生。曾献策于史可法，不能用。入清，为顺治十四年举人。奏销案起，被黜。曾从汤斌讲理学，从汪琬受古文义法。纵游四方，与贤士交往。友人吴兆骞远戍关外，为恤其家，且以女许配其子。诗文有奇气。有《改亭集》。